Kali Barito ya iku sawijining kali dawa kang ana ing Indonésia. Sumberé ana ing Pagunungan Müller lan sungapané ana ing Segara Jawa. Kali Barito dumunung ing provinsi Kalimantan Tengah. Ing sakiwa-tengené kali iki, ya iku papan panggonané panutur Basa Ma'anyan. Basa iki sing paling cedhak karo Basa Malagasy lan para nimpuna nduwé panemu manawa para leluhur Bangsa Malagasy sangkané saka tlatah cedhak kéné.